Әммә үҙ тарихының күп өлөшөндә теннис элита уйыны булып ҡала. Матчта ҡатнашыусыларҙың аҙ булыуы һәм тамашасылар өсөн урындың сикләнгәнлеге уға ысын мәғәнәһендә халыҡ күңел асыуына әйләнергә мөмкинлек бирмәй, ә йөҙ йылдан һуң, хатта Парижда ла, теннис уйнау өсөн ун зал ғына була, барыһы ла насар хәлдә. Теннис залдары башҡа ихтыяждарға, шул иҫәптән театр труппалары сығыштарына яраҡлаштырыла башлай, һәм, Oxford Illustrated Encyclopedia of Thetera версияһы буйынса, был буласаҡ театр залдарының формаһын алдан билдәләй.